Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 463/14/6606	Lučenec, 20.10.2014
EEČ : 2-47-157-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX

ako otec maloletých detí XXXXX, nar. 26.08.1999, XXXXX, nar. 26.08.1999 a XXXXX, nar. 18.11. 2004 hoci bol právoplatným rozsudkom Okresného súdu v Lučenci č.k. 10P 56/2013 zo dňa 26.07.2013 zaviazaný k plateniu výživného mesačne vo výške 30 % zo sumy životného minima t.j. 27,13 € na každé vyššie uvedené maloleté dieťa zvlášť vždy do každého 20-teho dňa v mesiaci vopred počnúc dňom 09.08.2013 k rukám matky detí XXXXX, nar. XXXXX,  túto povinnosť riadne, pravidelne a v plnej výške neplnil v Trenči a inde a za obdobie od 01.08.2013 doposiaľ matke detí XXXXX na výživnom dlhoval celkovú sumu 1 220,85 €

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie pre prečin zanedbania povinnej výživy podľa  § 207 odsek 1, odsek 3 písmeno b) Trestného zákona na tom skutkovom základe, ktorý je uvedený vo výrokovej časti tohto uznesenia. 
	Po ukončení  skráteného vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h) Trestného poriadku s poukazom na ustanovenie § 86 odsek 1 písm. a) Trestného zákona. Po preskúmaní vyšetrovacieho spisu som zistila, že predmetný návrh je dôvodný.
	Obvinený  XXXXX v priebehu vyšetrovania vo svojom výsluchu dňa 09.10.2014 uviedol, že v priebehu septembra 2014 uhradil všetko dlžné výživné od augusta 2013 vrátane bežného výživného za október a november 2014. Dodal, že svoje deti má rád a nedovolil by, aby trpeli núdzou. Bližšie okolnosti neplatenia výživného odmietol uviesť. 
	Svedkyňa - poškodená XXXXX vypovedala, že obvinený jej neplatil výživné na tri maloleté deti od augusta 2013. V mesiaci september 2014 jej uhradil spolu sumu 1 331,- € a to nasledovne: 03.09.2014 jej zaslal 200,- €, 10.09.2014 zaslal 200,- €, 16.09.2014 poslal poštou 190,- €, 18.09.2014 jej zaslal 281,- €, v dňoch 22.09.2014 a 24.09.2014 jej zaslal spolu sumu 400,- € a dňa 29.09.2014 jej zaslal 60,- €. Vyplatením týchto súm uhradil všetko dlžné výživné od augusta 2013 vrátane bežného výživného za október a november 2014. Dodala, že za obdobie neplatenia výživného o deti bolo dobre postarané a núdzou netrpeli. 
	Súčasťou vyšetrovacieho spisu sú aj fotokópie poštových poukazov, ktoré potvrdzujú, že obvinený poškodenej skutočne uhradil vyššie uvedené sumy.
Podľa § 86  odsek 1 písmeno a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 odsek 1 písmeno a) Trestného zákona bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka